อาการเริ่มตั้งแต่วันเสาร์ค่ะ ได้ทานอาหารเช้ามื้อเดียว พอตกเย็น ก็ตากฝน แล้วพอทานข้าวมื้อเย็นค่อนข้างเลท ก็รู้สึกเหมือนจะมีไข้ เลยทานพาราไป หลับไปซักพักค่ะ สะดุ้งตื่นกลางคัน เพราะข้างห้องเสียงดัง ประมาณ ตี2-3 ได้ เลยเข้าห้องน้ำ ปัสสาวะ พอเสร็จกิจรู้สึกปวดท้องรอบสะดือ แล้วพอไปนอนอาการมันก็เลื่อนมาปวดที่ท้องน้อย แล้วก็ปวดระบมตัว เวียนหัวจะอาเจียน ทำให้หลับๆตื่นๆ แล้วก็ต้องลุกไปอาเจียน อ้วกมาเป็นสีเหลืองๆ หลังจากนั้นก็มึนหัว จนลุกไม่ได้ พอลุกแล้วจะอาเจียนตลอดค่ะ พอถึงเมือวานก็พยายามทานข้าว ทานได้ไม่ถึง 10 คำ ก็ทานยาแก้วิงเวียน กับ แก้ไข้ แล้วก็นอน เดี๋ยวร้อนเดี๋ยวหนาวค่ะ มีอาการพะอืดพะอมบ้างตอนที่สะดุ้งตื่นจากการระบมตัว จนถึงตอนนี้ก็ยังระบมตัว มึนๆหัว แต่ไม่ค่อยพะอืดพะอมแล้วค่ะ ไม่ทราบว่าเป็นอะไรคะ (ปล.มีโรคประจำตัว คือ แพ้ฝุ่น แพ้อากาศ อยู่แล้วค่ะ แต่ไม่เคยเป็นแบบนี้)
สวัสดีคะ ตอนนี้ประวัติน่าจะเข้าได้กับเรื่องของอาหารเป็นพิษค่ะ และอาจจะมีเรื่องของกรดในกระเพาะอาหารมากเกินไปค่ะ ทำให้มีเรื่องของอาการมีไข้ กินได้น้อย รู้สึกวิงเวียน ปวดท้อง และอาเจียนค่ะดังนั้นตอนนี้อาจจะต้องระวังเรื่องของการกินอาหาร และอาจจะต้องไปนอนโรงพยาบาลค่ะ อาจจะต้องให้น้ำเกลือพักลำไส้ก่อนค่ะ เพราะถ้ามีปัญหามีไข้ อาจจะมีเรื่องการติดเชื้อทั้งในกระเพาะอาหารและลำไส้ค่ะตอนนี้ถ้ากินน้ำเกลือ ยาลดไข้ไม่ดีขึ้นควรที่จะไปให้น้ำเกลือค่ะ เพราะที่กลัวมากที่สุดคือเรื่องของภาวะขาดน้ำค่ะ ถ้ามีทั้งไข้ รับประทานอาหารไม่ได้ และอาเจียนค่ะการรับประทานอาหารไม่เป็นเวลา อาจจะทำให้มีเรื่องการหลั่งกรดมากเกินไปแล้วไม่มีอาหารให้ย่อยทำให้มีการย่อยกระเพาะอาหารตัวเอง ทำให้มีอาการปวดได้เช่นกันค่ะ แต่ต้องคิดไว้เป็นเหตุเสริมค่ะ เพราะมีเรื่องไข้ ปวดท้องค่ะ อาเจียนค่ะนอกจากนี้อาจจะต้องดูว่าอาการปวดท้องมีร้าวไปที่ไหนหรือไม่ค่ะ เพราะถ้าร้าวไปที่ท้องน้อยด้านขวาอาจจะมีปัญหาเรื่องไส้ติ่งอักเสบค่ะ แต่ถ้าไปที่หน้าอกอาจจะต้องดูว่ามีเรื่องของตับอ่อนอักเสบร่วมด้วยหรือไม่ค่ะแนะนำพบแพทย์ค่ะ อาจจะไปห้องฉุกเฉินก็ได้นะค่ะ